Megállapodás
üzemeltetési szerződés közös megegyezéssel történő megszüntetéséről

amely létrejött egyrészről Fácánkert Község  Önkormányzata (7136 Fácánkert, Árpád utca 12.,  bankszámlaszám: 11746108-15417938-00000000, 1725274, statisztikai számjele: 15417938-8411-321-17, adószáma: 15417938-2-17, képviseli: Orbán Zsolt polgármester) továbbiakban: Önkormányzat
másrészről: a Tolna Víz és Csatornamű Kft. (7130 Tolna, Vásártér 75., bankszámlaszáma: 11746108-20017503-00000000, adószáma: 11284255-2-17 statisztikai számjele: 11284255 3600 113 17 képviseli: Major József ügyvezető) továbbiakban: Üzemeltető között az alulírt helyen, időben, és feltételekkel 
1. Felek megállapodnak abban, hogy az általuk 1999. március 31-én, a vízi közművek üzemeltetésére kötött szerződést a Tolna város részvételével megvalósuló koncessziós eljárás okán, 2009. március 31-ével, közös megegyezéssel megszüntetik.

2. Amennyiben az üzemeltetés átadása a koncessziós kiírás szerinti időpontban, legkésőbb 2009. március 31-én nem valósul meg, az üzemeltetést a Társaság változatlan feltételekkel folytatja a koncessziós szerződés III.2.1. pontja szerinti időpontig, illetve amennyiben a koncessziós szerződésre az érvénytelenség jogkövetkezményeit kell alkalmazni, határozatlan ideig. 

3. Felek rögzítik, hogy az 1. pontban meghatározott szerződés közös megegyezéssel történő megszüntetése okán egymással elszámolnak. 
Az elszámolás 2009. december 31-i fordulónappal történik. Az elszámolás részletes feltételeit, a Felek által esetlegesen egymásnak teljesítendő szolgáltatásokat, az esetleges pénzbeli ellenszolgáltatás mértékét a Tolna Víz és Csatornamű Kft. dolgozza ki, a mellékletben szereplő szempontok  alapján.
Az elszámolást független könyvszakértő véleményezi, melynek költségét a társaság viseli. A felek az F-Audit Könyvvizsgáló Könyvelő és gazdasági Tanácsadó Kft. független szakértői közreműködését kölcsönösen elfogadják.

Az elszámolás részletes feltételeit – Fácánkert Község Polgármestere a Képviselő-testülete elé terjeszti. 

4. Felek kötelezettséget vállalnak arra, hogy az elszámolás során keletkező vitás kérdéseiket elsősorban bíróságon kívül próbálják rendezni.

5. E megállapodásban nem szabályozott kérdésekre a Magyar Köztársaság Polgári Törvénykönyvéről szóló 1959. évi IV. törvény rendelkezései irányadóak.

E megállapodást a Felek mint akaratukkal mindenben egyezőt, helybenhagyólag aláírták.
Tolna, 2009. ……………………….


Fácánkert Község Önkormányzata 
Tolna Víz és Csatornamű Kft.


Orbán Zsolt                                                   
Major József
polgármester 
ügyvezető

Melléklet

Megállapodás üzemeltetési szerződés közös megegyezéssel történő megszüntetéséről.

A készítendő elszámolás az alábbiak szerint történik :

· 7 / 2008. sz. Taggyűlési határozat

· 9 / 2008. sz. Taggyűlési határozat

· Az átadáskor hatályos szerződések

· Eszközhasználati díj elszámolása

2001. január 1. – től 2009. december 31. – ig

· Tárgyi eszköz beszerzések, adott évbeni elszámolása

· Bérleti díj kifizetések elszámolása

·  Saját forrásból megvalósított fejlesztések elszámolása nyilvántartási értéken
· Elszámolás a munkaerővel

· Szerződés, egyéb kapcsolatok elszámolása

· Elszámolás a Társaság adott időszakot érintő, fennálló szerződéses kapcsolataiból adódó kötelezettségeivel 

